CELEX: 32022D0735
Language: sl
Date: 2022-05-12 00:00:00
Title: Sklep Sveta (SZVP) 2022/735 z dne 12. maja 2022 o spremembi Sklepa (SZVP) 2021/1200, da se konec mandata sedanjega predsednika Vojaškega odbora Evropske unije in imenovanje naslednjega predsednika Vojaškega obora Evropske unije prestavita na zgodnejši datum

13.5.2022   
               
               
                  SL
               
               
                  Uradni list Evropske unije
               
               
                  L 136/106
               
            
         SKLEP SVETA (SZVP) 2022/735
         z dne 12. maja 2022
         o spremembi Sklepa (SZVP) 2021/1200, da se konec mandata sedanjega predsednika Vojaškega odbora Evropske unije in imenovanje naslednjega predsednika Vojaškega obora Evropske unije prestavita na zgodnejši datum
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 240 Pogodbe,
         ob upoštevanju Sklepa Sveta 2001/79/SZVP z dne 22. januarja 2001 o ustanovitvi Vojaškega odbora Evropske unije (1) in zlasti člena 3 Sklepa,
         ob upoštevanju naslednjega:
         
                     (1)
                  
                  
                     Predsednika Vojaškega odbora Evropske unije (v nadaljnjem besedilu: Vojaški odbor) na podlagi člena 3(1) Sklepa 2001/79/SZVP imenuje Svet na priporočilo Vojaškega odbora, ki se sestane na ravni načelnikov generalnih štabov. V skladu s členom 3(2) navedenega sklepa je mandat predsednika Vojaškega odbora tri leta, če Svet ne odloči drugače.
                  
               
                     (2)
                  
                  
                     Svet je s Sklepom (SZVP) 2018/297 (2) imenoval generala Claudia GRAZIANA za predsednika Vojaškega odbora za obdobje treh let in pol od 6. novembra 2018. Svet je s Sklepom (SZVP) 2021/1200 (3) generalu Claudiu GRAZIANU podaljšal mandat predsednika Vojaškega odbora do 31. maja 2022.
                  
               
                     (3)
                  
                  
                     Vojaški odbor, ki se je 19. maja 2021 sestal na ravni načelnikov generalnih štabov, je priporočil, da se general Robert BRIEGER imenuje za predsednika Vojaškega odbora, kot naslednik generala Claudia GRAZIANA, za obdobje treh let.
                  
               
                     (4)
                  
                  
                     Svet je s Sklepom (SZVP) 2021/1200 imenoval generala Roberta BRIEGERJA za predsednika Vojaškega odbora od 1. junija 2022 do 31. maja 2025.
                  
               
                     (5)
                  
                  
                     General Claudio GRAZIANO je 25. aprila 2022 obvestil Coreper, da mora 15. maja 2022 prenehati opravljati dolžnosti predsednika Vojaškega odbora.
                  
               
                     (6)
                  
                  
                     Konec mandata generala Claudia GRAZIANA kot predsednika Vojaškega odbora bi se moral zato prestaviti na 15. maj 2022, imenovanje generala Robert BRIEGERJA za predsednika Vojaškega odbora pa na 16. maj 2022.
                  
               
                     (7)
                  
                  
                     Sklep (SZVP) 2021/1200 bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep (SZVP) 2021/1200 se spremeni:
            
                        (1)
                     
                     
                        Člen 1 se nadomesti z naslednjim:
                        
                           „Člen 1
                           Mandat generala Claudia GRAZIANA kot predsednika Vojaškega odbora Evropske unije se podaljša do 15. maja 2022.“
                        
                     
                  
                        (2)
                     
                     
                        Člen 2 se nadomesti z naslednjim:
                        
                           „Člen 2
                           General Robert BRIEGER se imenuje za predsednika Vojaškega odbora Evropske unije od 16. maja 2022 do 31. maja 2025.“
                        
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 12. maja 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  UL L 27, 30.1.2001, str. 4.
         
            (2)  Sklep Sveta (SZVP) 2018/297 z dne 20. februarja 2018 o imenovanju predsednika Vojaškega odbora Evropske unije (UL L 56, 28.2.2018, str. 33).
         
            (3)  Sklep Sveta (SZVP) 2021/1200 z dne 19. julija 2021 o podaljšanju mandata predsednika Vojaškega odbora Evropske unije in imenovanju naslednjega predsednika Vojaškega odbora Evropske unije (UL L 259, 21.7.2021, str. 6).